Суьйранна х1ума а йиъна, аралилхира дошлой. Бурунахь, генна дежийлашкахь, жоьлеш чохь «левчкъиначу» салташна т1елатар 1амийра цу буса. Кхузахь цкъа а хилла а боцчу шайн хьехархошна карти т1е а хьаьжна муьлха экономи мичхьа ю, и хьена ю, жоьлаш маца йина ю, чу жа мел тарло хиъча тамашийна болх хетара нохчашна. Царна х1инццалц дагадеана а дацара буса борз лоцу ж1аьлеш т1е цакхетаче доху молха а малийна бохург. Кхин а тамашийна г1уллакх дара цара шайна тесна долу жижиг т1едетталуш даар.